recursal/SuperWikiNEXT-32B huggingface dataset:
**นักอุตุนิยมวิทยา** (อังกฤษ: meteorologist)  คือ นักวิทยาศาสตร์ผู้ทำการศึกษา ค้นคว้า วิจัย ลม ฟ้า อากาศ รวมถึงปรากฏกาณ์ทางธรรมชาติต่างๆภายในโลก ถึงระดับชั้นบรรยากาศของโลก โดยอาศัยการวิเคราะห์ คำนวณข้อมูลอุตุนิยมวิทยาชนิดต่างๆ แบบจำลองทางคณิตศาสตร์แบบต่างๆ องค์ความรู้ทางฟิสิกส์ แผนที่อากาศประเภทต่างๆ ภาพถ่ายจากดาวเทียมอุตุนิยมวิทยาและดาวเทียมสำรวจทรัพยากรทางธรรมชาติ ภาพหรือข้อมูลการตรวจฝนด้วยเรดาร์ตรวจอากาศ รังสีดวงอาทิตย์ ปริมาณโอโซนในชั้นบรรยากาศ มลภาวะในอากาศ การตกสะสมของกรดในน้ำฝน การสั่นสะเทือนพื้นภพ การหาจุดศูนย์กลางของแผ่นดินไหว เพื่อพยากรณ์และคาดการณ์สภาพอากาศและภัยพิบัติทางธรรมชาติที่จะเกิดขึ้นและหาทางป้องกันภัยธรรมชาติที่จะเกิดขึ้นกับมนุษย์

การศึกษาสิ่งเหล่านี้เพื่อนำไปใช้ประโยชน์ให้กับมนุษย์ โดยบทบาทของนักอุตุนิยมวิทยา อาทิ เช่น การพยากรณ์อากาศเพื่อการเกษตร การพยากรณ์อากาศเพื่อการบิน การวัดระดับรังสีอัลตร้าไวโอเลตเพื่อความปลอดภัยของมนุษย์ พยากรณ์อากาศทางทะเล เพื่อการเดินประมง การคำนวณขนาดแผ่นดินไหวและออกประกาศเตือนภัยให้กับมนุษย์ การคำนวณทิศทางและระดับความรุนแรงลมเพื่อประกาศเตือนภัยให้กับมนุษย์ ออกประกาศแจ้งเตือนภัยพิบัติที่จะเกิดขึ้นกับมนุษย์ เช่น แผ่นดินไหว อุทกภัย วาตภัย และภัยจากอากาศทุกชนิด

อ้างอิง
-------

1. ↑
2. ↑
สำหรับความหมายอื่น ดูที่ ชไปเออร์ (แก้ความกำกวม)

**ชไปเออร์** (เยอรมัน: *Speyer*, ออกเสียง: [ˈʃpaɪ̯ɐ] ( ฟังเสียง)) เป็นเมืองที่ตั้งอยู่ในรัฐไรน์ลันท์-ฟัลทซ์ของประเทศเยอรมนี เป็นเมืองที่เต็มไปด้วยประวัติศาสตร์และวัฒนธรรมริมฝั่งแม่น้ำไรน์ตอนบน และเป็นหนึ่งในเมืองที่เก่าแก่ที่สุดของเยอรมนี ที่มีประชากรทั้งสิ้นประมาณ 50,000 คน ตั้งอยู่บนฝั่งแม่น้ำไรน์ประมาณ 25 กิโลเมตรจากลูทวิชส์ฮาเฟินและมันไฮม์ ครั้งหนึ่งเคยถูกเรียกว่า *Civitas Nemetum* เป็นเมืองหลวงที่ตั้งขึ้นโดยชนเนเมเทอร์ (Nemeter) ซึ่งเป็นชนในกลุ่มชนทิวทันที่มาตั้งถิ่นฐานอยู่ในบริเวณนั้น ประมาณ ค.ศ. 500 ชื่อ **Spira** ที่เป็นชื่อเมืองก็เริ่มปรากฏในงานเขียนที่ยังคงถูกใช้แทนชื่อ Speyer ในภาษาฝรั่งเศส อิตาลี และสเปน ในยุคกลางชไปเออร์เป็นเมืองอิสระและเป็นเมืองที่มีความสำคัญของ Heiligen Romischen Reiches Deutscher Nation

ใจกลางของตัวเมืองมีอาสนวิหารชไปเออร์ที่ตั้งเด่นอยู่กลางเมือง และวัดอื่น ๆ และประตูเมืองเก่า (*Altpörtel*) มหาวิหารเป็นที่ฝังพระบรมศพของพระมหากษัตริย์เยอรมันและพระจักรพรรดิโรมันอันศักดิ์สิทธิ์แปดพระองค์ เมืองชไปเออร์ เป็นที่รู้จักไปทั่วโลกในฐานะที่เป็นโบสถ์ที่มีความงดงาม และตั้งแต่ปี ค.ศ. 1981 ก็ได้เป็นมรดกโลกจากยูเนสโก

ดูเพิ่ม
-------

* ราชรัฐมุขนายกชไปเออร์

อ้างอิง
-------

1. ↑  Wahl der Oberbürgermeister der kreisfreien Städte, Landeswahlleiter Rheinland-Pfalz, accessed 30 July 2021.
2. ↑   "Bevölkerungsstand 2020, Kreise, Gemeinden, Verbandsgemeinden". *Statistisches Landesamt Rheinland-Pfalz* (ภาษาเยอรมัน). 2021.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**ชไปเออร์**

วิกิท่องเที่ยว มีคำแนะนำการท่องเที่ยวสำหรับ ***Speyer***

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* VIAF
	+ 1
* เวิลด์แคต

 |
| หอสมุดแห่งชาติ | 
* ฝรั่งเศส (ข้อมูล)
* เยอรมนี
* อิสราเอล
* สหรัฐ
* เช็กเกีย

 |
| อื่น ๆ | 
* มิวสิกเบรนซ์ พื้นที่
* National Archives (US)

 |
**ถนนศรีนครินทร์-ร่มเกล้า** เป็นถนนตัดใหม่ในพื้นที่กรุงเทพมหานครฝั่งตะวันออก ในพื้นที่เขตบางกะปิ, เขตสะพานสูง และเขตลาดกระบัง โดยบางส่วนได้มีการนำแนวถนนกรุงเทพกรีฑาเดิมมาปรับปรุงและตัดถนนในแนวใหม่ขึ้นมา จากถนนหัวหมาก (ซอยรามคำแหง 24) ไปบรรจบถนนเจ้าคุณทหาร ระยะทางประมาณ 11.2 กิโลเมตร ทำให้สามารถเดินทางจากถนนศรีนครินทร์ไปยังถนนร่มเกล้าได้โดยไม่ต้องผ่านทางแยกสัญญาณไฟจราจร (ไม่ติดไฟแดง) แม้แต่แห่งเดียว

พื้นที่ที่ถนนตัดผ่าน
--------------------

เขตบางกะปิ, เขตสะพานสูง และเขตลาดกระบัง กรุงเทพมหานคร

แนวเส้นทาง
----------

เริ่มจากบริเวณทางแยกต่างระดับกรุงเทพกรีฑา แยกจากถนนศรีนครินทร์ ในแนวต่อจากถนนหัวหมาก แล้วลากทับแนวเดิมของถนนกรุงเทพกรีฑาจากปากซอยเข้าไปประมาณ 500 เมตร จากนั้นลอดอุโมงค์ขุดใหม่เพื่อมุ่งหน้าเข้าเขตสะพานสูงซึ่งจะเป็นช่วงที่ตัดถนนใหม่ทั้งหมด แล้วทะลุไปท้ายหมู่บ้านของหมู่บ้านสัมมากร ใกล้กับถนนกรุงเทพกรีฑา หน้าสนามกอล์ฟยูนิโก้ จากนั้นตัดผ่านที่ดินเอกชนแล้วยกข้ามถนนกาญจนาภิเษก ขนานไปตามแนวคลองบางขวาง ข้ามคลองสองต้นนุ่น และไปสิ้นสุดที่ทางแยกต่างระดับเจ้ากรีฑา จุดตัดกับถนนร่มเกล้า โดยมีสะพานยกระดับไปยังแนวถนนที่ตรงต่อเนื่องต่อไปคือถนนเจ้าคุณทหาร รวมระยะทาง 11.2 กิโลเมตร

ประวัติ
-------

โครงการถนนตัดใหม่สายกรุงเทพกรีฑา-ร่มเกล้าเป็นอีกหนึ่งโครงการที่ถูกหยิบยกขึ้นมาพิจารณาใหม่ ในจำนวน 16 โครงการที่เกิดปัญหาการฮั้วประมูลโครงการภาครัฐในอดีตที่ผ่านมา ประกอบกับเมื่อโครงการแล้วเสร็จสมบูรณ์จะช่วยแบ่งเบาการจราจรโดยรอบได้เป็นอย่างดี ใช้วงเงิน 4.7 พันล้านบาทเศษ เป็นงบผูกพัน 3 ปี (2554-2556) และเวลาต่อมาก็เปลี่ยนชื่อเป็น "ศรีนครินทร์-ร่มเกล้า" ใช้ระยะเวลาก่อสร้างประมาณ 3 ปี โดยแบ่งการก่อสร้างเป็นทั้งหมด 7 ช่วง

ดูเพิ่ม
-------

* ถนนศรีนครินทร์
* ถนนเจ้าคุณทหาร

อ้างอิง
-------

1. ↑  ถนนตัดใหม่ กรุงเทพกรีฑา-ร่มเกล้า ขนาด 6-8 ช่องจราจร ระยะทาง 11.2 กิโลเมตร
**ฟังก์ชันการรอดชีวิต** (อังกฤษ: survival function) หรือ **ฟังก์ชันผู้รอดชีวิต** (อังกฤษ: survivor function) หรือ **ฟังก์ชันความวางใจ** (อังกฤษ: reliability function นิยมใช้ในทางวิศวกรรมศาสตร์มากกว่า) เป็นฟังก์ชันที่ให้ค่าความน่าจะเป็นว่าผู้ป่วย, อุปกรณ์ หรือวัตถุที่สนใจจะรอดชีวิตได้นานเกินเวลาที่กำหนดไว้เท่าใด

นิยาม
-----

หากกำหนดให้ *T* เป็นตัวแปรใด ๆ ที่ต่อเนื่องกับฟังก์ชันการกระจายสะสม *F*(*t*) ในช่วง [0,∞) ค่าของฟังก์ชันการรอดชีวิตคือ:

{\displaystyle S(t)=P(\{T>t\})=\int \_{t}^{\infty }f(u)\,du=1-F(t).}

ดูเพิ่ม
-------

* iconสถานีย่อยคณิตศาสตร์

* อัตราการล้มเหลว
* ความถี่ของการเกิน
* ตัวประมาณแคแพลน-ไมเออร์
* ค่าเฉลี่ยถึงการล้ม
* เวลาเรสซิเดนซ์
* เส้นโค่งการรอดชีวิต

อ้างอิง
-------

1. ↑  Tableman, Mara; Kim, Jong Sung (2003), *Survival Analysis Using S* (First ed.), Chapman and Hall/CRC, ISBN 978-1584884088
2. ↑  Ebeling, Charles (2010), *An Introduction to Reliability and Maintainability Engineering* (Second ed.), Waveland Press, ISBN 978-1577666257
3. ↑  Kleinbaum, David G.; Klein, Mitchel (2012), *Survival analysis: A Self-learning text* (Third ed.), Springer, ISBN 978-1441966452
ฟังก์ชันของวงจรเชิงจัดหมู่ (modular combinational logic)
--------------------------------------------------------

```
จะประกอบด้วยเรื่อง ต่างๆดังนี้
```

  

**1.การบวก (adder)**

```
    0 + 0 = 0
    0 + 1 = 1
    1 + 0 = 1
    1 + 1 = 10
```

```
1.1.การบวกพื้นฐาน (Basic Adder Circuit)
```

```
    
```

```
1.2.การบวกแบบครึ่ง (Half Adder)
```

```
    
```

```
1.3.การบวกแบบเต็ม (Full Adder)
```

```
    
```

```
1.4.การบวกเลขฐานสองแบบขนาน (Ripple Carry Adder)
```

```
    
```

```
1.5.การบวกแบบมองตัวทดล่วงหน้า (Look-Ahead Carry Adder)
```

```
    
```

```
1.6.IC ของวงจรบวก  (Integrated Circuit Adder)
```

```
    
```

```
1.7.วงจรบวกลบเลขแบบทูคอมพลีเมนต์ (Two’s Complement Adder)
```

```
    
```

```
1.8.วงจรบวกเลข BCD
```

```
    
```

  

```
  **2.ตัวเปรียบเทียบ (Comparators)**
```

```
    
```

```
2.1.IC วงจรเปรียบเทียบ(Integrated Circuit Comparators)
```

```
    
```

**3.การถอดรหัส (Decoding)**

```
    
```

```
3.1.การถอดรหัสเลขฐานสอง 3 บิต
```

```
         
```

```
3.2.การถอดรหัสจาก BCD เป็นเลขฐานสิบ
```

```
         
```

```
3.3.การถอดรหัสจาก BCD เป็น 7 ส่วน
```

```
         
```

  

**4.ตัวเข้ารหัส (Encoder)**

```
    
```

```
4.1.วงจรเข้ารหัส BCD แบบลำดับความสำคัญ
```

```
         
```

```
4.2.IC 74LS147 Decimal-to-BCD Encoder
```

```
    
```

  

**5.มัลติเพล็กซ์ (Multiplexers)**

```
    
```

```
5.1.IC เลือกข้อมูล
```

```
         
```

```
5.2.IC 74151 Eight-Line Multiplexer
```

```
    
```

```
5.3.IC 74151 Quadruple 2 Input Data Selector/Multiplexer
```

```
    
```

  

**6.ดีมัลติเพล็กซ์ (Demultiplexers)**

```
   
```

  

```
  **7.การสร้างบิตพาริตี้**
```

```
   
```
ใน คณิตศาสตร์ **ฟังก์ชันเชิงเส้น** (อังกฤษ: Linear function) อาจหมายถึง :

ในทางคณิตศาสตร์พื้นฐาน
----------------------

ในคณิตศาสตร์พื้นฐาน ฟังก์ชันเชิงเส้น หมายถึง ฟังก์ชันหนึ่งในรูปร่าง เช่น

{\displaystyle f(x)=mx+b}
สาม สามการเส้นตรง — สีแดง และ สีฟ้า ขนานกัน และเท่ากับ (*m*) ในขณะที่ สีแดง และ สีเขียว ตัวเส้นเค้า y ในจุดเดียวกัน ที่ (*b*)
ตัวอย่างฟังก์ชันที่เส้นแสดงเป็นฟังก์ชันเชิงเส้น มี เช่น:

* {\displaystyle f\_{1}(x)=2x+1}
* {\displaystyle f\_{2}(x)=x/2+1}
* {\displaystyle f\_{3}(x)=x/2-1}

เส้นแสดงของฟังก์ชันเหล่านี้ ถูกแสดงไว้ที่รูปแสดงทางขวา

ในคณิตศาสตร์ขั้นสูง
-------------------

ในคณิตศาสตร์ขั้นสูง ฟังก์ชันเชิงเส้น หมายถึง ฟังก์ชันที่เป็น ฟังก์ชันเชิงเส้น มักหมายถึง คณิตศาสตร์ ที่เป็น การสายเส้นตรง ระหว่างสองกลุ่มเวกเตอร์

ตัวอย่าง ถ้า {\displaystyle x} และ {\displaystyle f(x)} คือ เวกเตอร์ตัวประสาน ฟังก์ชันเชิงเส้นจะเป็นบรรดาฟังก์ชัน ที่แสดงได้ในรูปร่าง

{\displaystyle f(x)=\mathrm {M} x}, โดยที่ M คือ เมตริก
ฟังก์ชัน {\displaystyle f(x)=mx+b} จะเป็น การสายเส้นตรง ก็ต่อเมื่อ {\displaystyle b=0} เท่านั้น
**ช็อกโกแลตทหาร** (เยอรมัน: *Militärschokolade*, ฝรั่งเศส: *chocolat militaire*, อิตาลี: *cioccolato militare*, รูมันช์: *tschigulatta da militar*) เป็นส่วนหนึ่งของเสบียงสนามของกองทัพสวิส

ประวัติ
-------

ช็อกโกแลตทหารแบบนาโปลิตังคำอธิบายส่วนผสมที่ด้านหลังบรรจุภัณฑ์
ช็อกโกแลตทหารมีชื่ออย่างเป็นทางการในกองทัพสวิสว่า "เสบียงสนามฉุกเฉิน" (*Notportion* หรือ *ration de secours* หรือ *razione di soccorso* หรือ *raziun da reserva*) เป็นดาร์กช็อกโกแลตสีดำบรรจุในกล่องกระดาษแข็งสีขาวสองกล่องซึ่งปิดด้วยฟิล์มพลาสติกใส มีขนาดประมาณกล่องบุหรี่ กล่องกระดาษแข็งสองกล่องเชื่อมติดกันแต่สามารถฉีกแยกออกจากกันได้ง่าย ช็อกโกแลตทหารนี้ผลิตโดยหลายบริษัท เช่น บริษัท Villars-Maitre-Chocolatier หรือบริษัท Chocolat Stella ช็อกโกแลตทหารเป็นส่วนหนึ่งของเสบียงสนามพื้นฐานสำหรับทหารสวิสเป็นเวลาหลายทศวรรษ นอกจากบิสกิตทหารแล้วช็อกโกแลตทหารก็เป็นที่นิยมของเด็กนักเรียนเมื่อได้รับแจกจากทหาร ช็อกโกแลตทหารจึงมีกลุ่มผู้ติดตามประจำ

เมื่อเวลาผ่านไป ช็อกโกแลตแท่งขนาด 50 กรัม บรรจุในบรรจุภัณฑ์กระดาษสีแดงและช็อกโกแลตนมแท่งขนาด 50 กรัมในบรรจุภัณฑ์พลาสติกสีแดง เป็นที่นิยมมากกว่า"เสบียงสนามฉุกเฉิน"ซึ่งมีขนาดเท่ากันแต่ไม่มีจำหน่าย ทำให้เกิดข่าวลือว่าช็อกโกแลตนี้สำหรับเจ้าหน้าที่เท่านั้น สิ่งนี้ก่อให้เกิดสมญาอย่างไม่เป็นทางการว่า "ช็อกโกแลตเจ้าหน้าที่ (*Offizierschokolade*)" โดยปัจจุบันได้เข้ามาแทนที่"เสบียงสนามฉุกเฉิน"แล้ว ซึ่ง"เสบียงสนามฉุกเฉิน"ก็ไม่ได้เป็นส่วนหนึ่งของเสบียงสนามสำหรับกองทัพอีกต่อไป ช็อกโกแลตสีดำรุ่นก่อนของบริษัท Stella ได้เลิกผลิตในวันที่ 1 พฤษภาคม พ.ศ. 2548 อย่างไรก็ตาม ผู้ผลิตอีกรายในรัฐตีชีโนยังคงผลิตต่อไปในสูตรดั้งเดิมและขายให้กับลูกค้าที่เป็นพลเรือน ช็อกโกแลตทหารปัจจุบันยังมีแบบที่ประกอบด้วยข้าวพองหรือแผ่นข้าวโพดอบแห้ง นอกจากช็อกโกแลตแท่งแล้ว ช็อกโกแลตทหารยังมีจำหน่ายในรูปของนาโปลิตังขนาด 5 กรัม ซึ่งใช้เพื่อวัตถุประสงค์ในการส่งเสริมการขาย กองทัพสวิสจัดหาช็อกโกแลตทหารจากผู้ผลิตหลายรายซึ่งได้รับการรับรองจาก UTZ รวมถึงบริษัท Chocolat Stella และบริษัท Chocolat Frey

ตราสินค้าที่ได้รับการคุ้มครอง
-----------------------------

ตั้งแต่ปี พ.ศ. 2556 รัฐสภาสวิตเซอร์แลนด์เป็นผู้ถือสิทธิ์ในตราสินค้า "Swiss Army" และในเดือนเมษายน พ.ศ. 2559 ศาลพาณิชย์แห่งรัฐแบร์น (*Handelsgericht Bern*) ห้ามผู้ผลิตช็อกโกแลตใช้ชื่อตราสินค้า "Swiss Army" โดยไม่มีใบอนุญาตที่เกี่ยวข้อง

ดูเพิ่ม
-------

* สถานีย่อยการทหาร

* ช็อกโกแลตทหาร (สหรัฐ)

อ้างอิง
-------

1. ↑  Pädagogische Hochschule Luzern. "Themenpaket 3: Schweizer Schokoladepioniere" (PDF). *verkehrshaus.ch* (ภาษาเยอรมัน). verkehrshaus.ch – Schuldienst. p. 3. คลังข้อมูลเก่าเก็บจากแหล่งเดิม (PDF)เมื่อ 15 กันยายน 2016. สืบค้นเมื่อ 8 กันยายน 2016.
2. ↑  "«Swiss Army»-Schokolade muss sich umbenennen". *Tages-Anzeiger* (ภาษาเยอรมัน). 16 เมษายน 2016.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**ช็อกโกแลตทหาร (สวิตเซอร์แลนด์)**

* Roman Rossfeld, "Vom Frauengetränk zur militärischen Notration. Der Konsum von Schokolade aus geschlechtergeschichtlicher Perspektive" (PDF), *Berner Zeitschrift für Geschichte* (ภาษาเยอรมัน), pp. 55–66
**พิลิปดา** หรือ **วิลิปดา** (สันสกฤต: विलिप्ता) หรือ **อาร์กวินาที** (arcsecond, second of arc หรือ second) มักเขียนแทนด้วยเครื่องหมาย ″ เป็นหน่วยของมุมมีค่าเป็น 1/60 ของลิปดา

หนึ่งพิลิปดาคือ 1/3600 ขององศา และเนื่องจาก 1 องศาเท่ากับ 1/360 ของเส้นรอบวง ดังนั้น 1 พิลิปดาจึงเท่ากับ 1/1296000 (≈ 7.7×10−7) ของเส้นรอบวง 1 เรเดียน มีค่าประมาณ 206265 พิลิปดา

สำหรับในระบบหน่วยวัดระหว่างประเทศ หน่วยสำหรับมุมและมุมเฟสคือเรเดียน แต่หน่วยองศารวมถึงลิปดาและพิลิปดาก็ถือเป็นหน่วยที่ยอมรับให้ใช้แก่ระบบเอสไอด้วยเช่นกัน

ตัวอย่างการใช้งาน
-----------------

ในทางดาราศาสตร์ ระยะทาง 1 พาร์เซกถูกกำหนดให้เป็นระยะทางไปยังวัตถุที่มีพารัลแลกซ์ดาวฤกษ์เท่ากับ 1 พิลิปดา โดยหนึ่งพาร์เซกมีขนาดประมาณ 3.26 ปีแสง

โลกหมุนรอบตัวเองด้วยลองจิจูด 15″ ในหนึ่งวินาที โดยจะหมุน 15° ทุก ๆ ชั่วโมง และ 15′ ทุก ๆ นาที ความยาวส่วนโค้งเมริเดียน ที่ตรงกับ ละติจูด 1″ ของโลกนั้นอยู่ที่ประมาณ 30 เมตร

หน่วยย่อยโดยคำอุปสรรค
---------------------

สำหรับในระบบหน่วยวัดระหว่างประเทศ ในเอกสารระหว่างประเทศ (ฉบับที่ 9 ปี 2019) ได้ระบุไว้ว่าในบางสาขาวิชา เช่น ดาราศาสตร์ อาจมีการใช้คำอุปสรรคเอสไอเพื่อแสดงมุมที่มีขนาดเล็กมากด้วยค่าดังต่อไปนี้

* มิลลิพิลิปดา (milliarcsecond, mas) = 10-3 พิลิปดา
* ไมโครพิลิปดา (microarcsecond, µas) = 10-6 พิลิปดา
* พิโกพิลิปดา (picoarcsecond, pas) = 10-12 พิลิปดา

หน่วยเหล่านี้จะใช้เมื่อหน่วยพิลิปดามีขนาดใหญ่เกินไป เช่น เมื่อแสดงถึง พารัลแลกซ์ดาวฤกษ์ หรือ การเคลื่อนที่ที่เฉพาะของดาวฤกษ์

ดูเพิ่ม
-------

* ลิปดาและพิลิปดา

อ้างอิง
-------

1. ↑  The International System of Units, 9th edition, 2019 p.145, Table 8
2. ↑  SI国際文書第9版(2019)、p.114 表8 注(b)
3. ↑  角度表示 天文学辞典、公益社団法人 日本天文学会
**อาลแบร์ ซาวีเย เอลุแอร์** (ฝรั่งเศส: *Albert Xavier Eluère*) ชื่อจริงว่า **ซาวีเย มารี หลุยส์ อ็องตวน เอลุแอร์** (*Xavier Marie Louis Antoine Eluère*) นักมวยสากลสมัครเล่นชาวฝรั่งเศส เกิดเมื่อ 8 กันยายน พ.ศ. 2440 ที่ฝรั่งเศส เสียชีวิตเมื่อ 5 ธันวาคม พ.ศ. 2510 ที่ ฝรั่งเศส ญาติของเขาคือ อาลแฟรด เอลุแอร์ ติดทีมชาติรักบี้ของฝรั่งเศสชุดโอลิมปิก พ.ศ. 2463 ด้วย

เอลุแอร์ขึ้นชกมวยสากลสมัครเล่นในรุ่นเฮฟวีเวตระหว่าง พ.ศ. 2463–2464 และได้ติดทีมชาติฝรั่งเศสเข้าแข่งขันกีฬาโอลิมปิก พ.ศ. 2463 ที่แอนต์เวิร์ปในรุ่นเฮฟวีเวต รอบแรก ชนะมาเรียโน บาร์บาเรซี จากอิตาลี เมื่อ 21 สิงหาคม รอบก่อนรองชนะเลิศ ชนะซิการ์ด โฮเอล จากนอร์เวย์ เมื่อ 23 สิงหาคม รอบรองชนะเลิศ แพ้โรนัลด์ รอว์สัน จากสหราชอาณาจักร เมื่อ 23 สิงหาคม รอบชิงเหรียญทองแดง คู่ชกถอนตัว จึงได้เหรียญทองแดงในรุ่นนี้ไป

หลังจากนั้น เขาขึ้นชกมวยสากลอาชีพระหว่าง พ.ศ. 2464–2467 รวม 20 ครั้ง ก่อนจะแขวนนวมไป โดยไม่เคยครองตำแหน่งแชมป์ใด ๆ

อ้างอิง
-------

1. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2012-11-06. สืบค้นเมื่อ 2018-12-05.
2. ↑
**"หลอกตัวเอง"** เป็นซิงเกิลของ Muzu ประพันธ์เนื้อร้อง-แต่งทำนองโดย Muzu และเรียบเรียงโดย Muzu,ธนเดช ผาสุกธรรม ออกจำหน่ายในวันที่ 25 กุมภาพันธ์ พ.ศ. 2559

เนื้อหาของเพลงนี้พูดถึงประสบการณ์ความรักของคน ๆ หนึ่ง ที่ได้จบลงไปแล้ว แต่ก็ยังจมอยู่ในห้วงกาลเวลาของความรักเดิม ๆ ไม่สามารถหลุดออกมาจากตรงนั้นได้ เหมือนบรรยากาศเก่า ๆ ยังตามมาหลอกหลอน แม้รู้ว่ากำลังหลอกตัวเอง และคอยย้ำคิดกับตัวเองว่าทุกอย่างมันจบแล้ว แต่ก็ยังเอาตัวเองออกมาจากตรงนั้นไม่ได้สักที เป็นความรู้สึกที่เจ็บปวด ซึ่งผมเองก็เคยตกอยู่ในสถานการณ์นี้เหมือนกัน และเชื่อว่าใครที่กำลังตกอยู่ในสถานการณ์นี้ หรือเคยผ่านประสบการณ์เจ็บปวดนี้มาแล้ว

การตอบรับ
---------

เพลง "หลอกตัวเอง" ติดอันดับสูงสุด 39 จากการจัดอันดับของ อีเอฟเอ็ม ในชาร์ต อีเอฟเอ็ม ชาร์ต 94 ท็อป แอร์เพลย์ ประจำวันที่ 23 เมษายน พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

### ชาร์ต

| ชาร์ต (พ.ศ. 2559) | อันดับสูงสุด |
| --- | --- |
| อีเอฟเอ็ม ชาร์ต 94 ท็อป แอร์เพลย์ | 39 |
|

อ้างอิง
-------

1. ↑  "มูซู Muzu ส่งซิงเกิ้ลใหม่ หลอกตัวเอง ขยี้ใจคนช้ำ!". คลังข้อมูลเก่าเก็บจากแหล่งเดิมเมื่อ 2016-04-08. สืบค้นเมื่อ 2016-08-31.
2. ↑
**นิธโฮเทป** เป็นสมเด็จพระราชินีแห่งอียิปต์โบราณที่ทรงมีพระชนม์ชีพอยู่และทรงปกครองในช่วงต้นของราชวงศ์ที่หนึ่งแห่งอียิปต์ โดยครั้งหนึ่งเคยคิดว่าพระองค์ทรงเป็นผู้ปกครองบุรุษ เนื่องจากค้นพบมาสตาบาขนาดใหญ่ที่โดดเด่นของพระองค์และพระนามเซเรคที่ล้อมรอบพระนามของพระองค์บนตราประทับหลายครั้งก่อนหน้านี้ ส่งผลให้นักไอยคุปต์วิทยาและนักประวัติศาสตร์เชื่ออย่างผิดๆ ว่าพระองค์อาจจะทรงเป็นฟาโรห์ที่ไม่ทราบที่มา เมื่อความเข้าใจเกี่ยวกับงานเขียนของชาวอียิปต์ช่วงแรกพัฒนาขึ้น นักวิชาการได้ทราบว่าแท้จริงแล้ว พระนางนิธโฮเทปเป็นสตรีที่มีฐานะพิเศษ ต่อมาพระองค์ได้รับการพิจารณาให้เป็นพระมเหสีของฟาโรห์พระองค์แรกของอียิปต์พระนามว่า นาร์เมอร์ และเป็นพระมารดาของฟาโรห์ฮอร์-อฮา

การค้นพบเมื่อเร็วๆ นี้บ่งชี้ว่า พระนางนิธโฮเทปอาจจะเป็นพระมเหสีของฟาโรห์ฮอร์-อฮาแทน และเป็นพระราชมารดาและผู้สำเร็จราชการแทนพระองค์ของผู้ปกครองพระองค์ต่อมาพระนามว่า ดเจอร์ และหลักฐานทางโบราณคดียังบ่งชี้ว่าพระนางอาจจะทรงปกครองในฐานะฟาโรห์ด้วยราชสิทธิ์ของพระองค์เอง และด้วยเหตุนี้ พระองค์จึงทรงเป็นผู้ปกครองสตรียุคแรกสุดในประวัติศาสตร์ที่เป็นที่รู้จัก

อ้างอิง
-------

1. ↑  Silke Roth: *Die Königsmütter des Alten Ägypten von der Frühzeit bis zum Ende der 12. Dynastie*. Harrassowitz, Wiesbaden 2001, ISBN 3-447-04368-7, p. 377.
2. 1 2  Toby A. H. Wilkinson: *Early Dynastic Egypt - Strategy, Security and Society*. Routledge, London 1999, ISBN 0-415-26011-6, p. 5,p.26 & 174.
3. ↑  Owen Jarus: *Name of queen Neith-hotep found at Wadj Ameyra*. In: *Live Science, 19. January 2016* (online). (Englisch)
หลอดเลือดดำชั้นผิวของรยางค์บน
**หลอดเลือดดำชั้นผิว** (อังกฤษ: Superficial vein) เป็นคำที่ใช้อธิบายหลอดเลือดดำที่อยู่ชิดกับพื้นผิวของลำตัว ซึ่งต่างกับหลอดเลือดดำอีกชนิดหนึ่งที่อยู่ลึกลงไปจากผิวหนัง เรียกว่าหลอดเลือดดำชั้นลึก (deep vein)

หลอดเลือดดำชั้นผิวจะไม่ทอดคู่กับหลอดเลือดแดงเหมือนกับหลอดเลือดดำชั้นลึกที่จะมีลักษณะเป็น venae comitantes หรือลักษณะทอดคู่ขนาบหลอดเลือดแดงที่มีชื่อเดียวกัน

หลอดเลือดดำชั้นผิวมีความสำคัญในทางสรีรวิทยาในแง่การระบายความร้อนให้แก่ร่างกาย เมื่อร่างกายมีอุณหภูมิสูงขึ้น ร่างกายจะลัดเลือดจากหลอดเลือดดำชั้นลึกมายังหลอดเลือดดำชั้นตื้นเพื่อระบายความร้อนออกไปยังสิ่งแวดล้อม หลอดเลือดดำชั้นผิวสามารถมองเห็นได้จากผิวหนัง โดยเฉพาะเมื่ออวัยวะนั้นอยู่ต่ำกว่าระดับหัวใจ หลอดเลือดดำชั้นผิวจะพองออก สังเกตได้เมื่อเรายกแขนขึ้นเหนือระดับหัวใจ เลือดจะไหลออกจากหลอดเลือดนั้น แต่เมื่อเราวางแขนลงในระดับต่ำกว่าหัวใจ เลือดจะไหลกลับเข้ามาใหม่ หลอดเลือดนี้สามารถเห็นได้ชัดขึ้นเมื่อเรายกของหนักๆ

ในทางสรีรวิทยา หลอดเลือดดำชั้นผิวนี้ไม่มีความสำคัญเท่าหลอดเลือดดำชั้นลึก เพราะขนส่งเลือดในปริมาณน้อยกว่า และบางครั้งหลอดเลือดนี้สามารถตัดเอาออกได้โดยไม่ก่อให้เกิดความผิดปกติใดๆ เรียกว่าวิธี *vein stripping* ซึ่งเป็นการรักษาหลอดเลือดดำขอด (varicose vein) ที่ใช้กันในปัจจุบัน

### ตัวอย่างหลอดเลือดดำชั้นผิว

* หลอดเลือดดำคอชั้นนอก (external jugular vein)

#### รยางค์บน

* หลอดเลือดดำเซฟาลิค (cephalic vein)
* หลอดเลือดดำมีเดียน คิวบิตัล (median cubital vein) มักใช้ในการเจาะเลือด (venipuncture)
* หลอดเลือดดำเบซิลิค (basilic vein)

#### รยางค์ล่าง

* หลอดเลือดดำซาฟีนัสเส้นเล็ก (small saphenous vein)
* หลอดเลือดดำซาฟีนัสเส้นใหญ่ (great saphenous vein)

ดูเพิ่ม
-------

* หลอดเลือดดำขอด
* หลอดเลือดดำชั้นลึก

แหล่งข้อมูลอื่น
---------------

* The Veins of the Lower Extremity, Abdomen, and Pelvis เก็บถาวร 2005-07-24 ที่ เวย์แบ็กแมชชีน - Gray's Anatomy
* Varicose vein therapy - medlineplus.org

| * ด
* ค
* ก
หลอดเลือดแดงและดำ |
| --- |
| หลอด | 

|  |  |
| --- | --- |
| เลือดแดง | 
* หลอดเลือดแดงสารอาหาร
* หลอดเลือดแดงเล็ก

 |
| เลือดฝอย | 
* หูรูดก่อนหลอดเลือดฝอย
* ตัวต้านทานก่อนหลอดเลือดฝอย

 |
| เลือดดำ | 
* เวนาคอมิตัน
* หลอดเลือดดำผิว
* หลอดเลือดดำลึก
* หลอดเลือดดำระบายออก
* หลอดเลือดดำร่างแห
* หลอดเลือดดำเล็ก

 |
| น้ำเหลือง | 
* หลอดน้ำเหลือง
* น้ำเหลือง
* หลอดน้ำเหลืองฝอย

 |

 |
| ระบบไหลเวียน | 

|  |  |
| --- | --- |
| เลี้ยงกาย | หัวใจห้องซ้าย → ท่อเลือดแดง → หลอดเลือดแดง → หลอดเลือดแดงเล็ก → หลอดเลือดฝอย → หลอดเลือดดำเล็ก → หลอดเลือดดำ → ท่อเลือดดำ → (หัวใจห้องขวา) |
| ผ่านปอด | หัวใจห้องขวา → หลอดเลือดแดงสู่ปอด → ปอด → หลอดเลือดดำจากปอด → (หัวใจห้องซ้าย) |

 |
ตัวรับรู้สิ่งใกล้เคียงด้วยรังสีใต้แดง(อินฟราเรด)
**ตัวรับรู้สิ่งใกล้เคียง** (อังกฤษ: proximity sensor) คือ ตัวรับรู้ (อังกฤษ: sensor) ชนิดหนึ่งที่สามารถตรวจหาการปรากฏตัวของวัตถุใกล้เคียงโดยปราศจากการสัมผัสทางกาย

ตัวรับรู้สิ่งใกล้เคียงมักจะปล่อยสนามแม่เหล็กไฟฟ้าหรือลำรังสีแม่เหล็กไฟฟ้า (เช่นรังสีอินฟราเรด) และมองหาการเปลี่ยนแปลงของสนามหรือสัญญาณที่ส่งกลับมา วัตถุที่กำลังตรวจหามักจะถูกเรียกว่าเป้าหมาย เป้าหมายต่างกันก็ใช้ตัวรับรู้ต่างกัน เช่นถ้าเป้าหมายเป็นพลาสติก ตัวรับรู้ก็จะเป็นแบบเก็บประจุ หรือ photoelectric ถ้าเป้าหมายเป็นโลหะ ตัวรับรู้ก็จะเป็นแบบเหนี่ยวนำ เป็นต้น

ระยะห่างสูงสุดที่ตัวรับรู้นี้จะสามารถตรวจพบได้จะถูกกำหนดให้เป็น "ระยะกำหนด" (อังกฤษ: nominal range) ตัวรับรู้บางตัวสามารถปรับระยะกำหนดได้หรือวิธีการรายงานระยะห่างที่วัดได้อีกด้วย

ตัวรับรู้สิ่งใกล้เคียงอาจมีความน่าเชื่อถือที่สูงและอายุการทำงานยืนยาวเพราะว่ามันไม่มีชิ้นส่วนกลไกที่เคลื่อนไหวและไม่มีการสัมผัสทางกายระหว่างตัวรับรู้และเป้าหมาย

ตัวรับรู้สิ่งใกล้เคียงถูกใช้ทั่วไปบนโทรศัพท์อัจฉริยะเพื่อตรวจหา (และกระโดดข้าม) การแตะหน้าจอโดยไม่ได้ตั้งใจขณะกำลังถือโทรสัพท์ติดกับหูเวลาพูดสาย พวกมันยังถูกใช้อีกด้วยในการเฝ้าดูการสั่นของเครื่องยนต์เพื่อวัดการแปรเปลี่ยนของระยะทางระหว่างเพลากับแบริ่งที่รองรับมันอยู่ หน้าที่จะพบเห็นทั่วไปในเครื่องกังหันไอน้ำขนาดใหญ่ เครื่องอัดความดันด้วยก๊าซ และมอเตอร์ที่ใช้แบริ่งแบบปลอกแขนเสื้อ

International Electrotechnical Commission (IEC) 60947-5-2 เป็นผู้กำหนดรายละเอียดด้านเทคนิคของตัวรับรู้สิ่งใกล้เคียง

ตัวรับรู้สิ่งใกล้เคียงที่ถูกปรับให้ทำงานในระยะที่ใกล้มากจะถูกใช้ใน สวิชต์แบบสัมผัส (อังกฤษ: touch switch)

ชนิดของตัวรับรู้
----------------

* เก็บประจุ
* Capacitive displacement sensor
* Doppler effect (ตัวรับรู้ทำงานตามผลกระทบ)
* กระแส-เอ็ดดี้
* เหนี่ยวนำ
* Laser rangefinder
* แม่เหล็ก, รวมทั้ง Magnetic proximity fuse
* Passive optical (เช่น อุปกรณ์ถ่ายเทประจุ)
* Passive thermal อินฟราเรด
* Photocell (สะท้อน)
* เรดาร์
* Reflection of ionising radiation
* โซนาร์ (ทั่วไปแบบแอคทีฟหรือพาสซีฟ)
* Ultrasonic sensor (โซนาร์ที่วิ่งในอากาศ)
* Fiber optics sensor
* Hall effect sensor

หลักการทำงานของเซนเซอร์แบบเหนี่ยวนำ
-----------------------------------

บริเวณส่วนหัวของเซนเซอร์จะมีสนามแม่เหล็กซึ่งมีความถี่สูง โดยได้รับสัญญาณมาจากวงจรกำเนิดความถี่ในกรณีที่มีวัตถุหรือชิ้นงานที่เป็นโลหะเข้ามาอยู่ในบริเวณที่สนามแม่เหล็กสามารถส่งไปถึง จะทำให้เกิดการเปลี่ยนแปลงค่าความเหนี่ยวนำ จากเหตุการที่เกิดขึ้นทำให้เกิดการหน่วงออสซิเลท (Oscilate) ลดลงไปหรือบางทีอาจถึงจุดที่หยุดการออสซิลเลท และเมื่อนำวัตถุนั้นออกจากบริเวณตรวจจับ วงจรกำเนิดคลื่นความถี่ก็เริ่มต้นการออสซิเลทใหม่อีกครั้งหนึ่ง สภาวะดังกล่าวจะถูกแยกแยะได้ด้วยวงจรอิเล็กทรอนิกส์ที่อยู่ภายในหลังจากนั้นก็จะส่งผลไปยัง Out Put ว่าทำงานหรือไม่ทำงาน โดยทั้งนี้จะขึ้นอยู่กับชนิดของเอาต์พุตว่าเป็นแบบใด เพื่อเป็นการลดจินตนาการในการทำความเข้าใจการทำงานของเซนเซอร์ชนิดนี้

อ้างอิง
-------

1. ↑  "Proximity sensor on Android smartphones". TheCodeArtist.
2. ↑  "Contact Switches & Heater Components". คลังข้อมูลเก่าเก็บจากแหล่งเดิมเมื่อ 2015-07-29. สืบค้นเมื่อ 2011-05-20.
**หลอดทดลอง**(อังกฤษ: test tube) เป็นเครื่องแก้วที่ใช้ในห้องปฏิบัติการทำด้วยหลอดแก้วหรือพลาสติกสีใส ความยาวประมาณนิ้วมือ มีปากเปิดด้านบนและส่วนใหญ่มีก้นกลมมน หลอดทดลองนั้นมีหลายขนาด ความกว้างมีตั้งแต่ 10 ถึง 20 มม. ส่วนความยาวมีตั้งแต่ 50 ถึง 200 มม. ส่วนใหญ่ด้านบนมีปากที่บานออกเพื่อช่วยในการเทของเหลว และยังช่วยในการแยกหลอดทดลองออกจากหลอดเพาะเชื้อ (culture tube) ซึ่งมีปากตรงหรือเป็นเกลียวเพื่อปิดฝาอีก หลอดทดลองมีทั้งแบบก้นเป็นทรงแบน ทรงกลม หรือ ทรงกรวย นอกจากนี้หลอดทดลองบางอันยังผลิตขึ้นมาเพื่อให้เข้ากับจุกปิดแบบแก้ว หรือฝาเกลียว บนหลอดทดลองมักมีจุดที่เป็นผิวด้านสำหรับทำเครื่องหมายด้วยดินสอ หรือจุดที่เคลือบเงาไว้สำหรับการเขียน

การใช้
------

Louis Lumière กับกล้องจุลทรรศน์ และหลอดทดลอง
หลอดทดลองถูกใช้อย่างแพร่หลายในหมู่นักเคมี เพื่อบรรจุ ผสม หรือ ให้ความร้อนแก่สารเคมีที่เป็นของแข็งหรือของเหลว โดยเฉพาะในการทดลองเชิงคุณภาพ (qualitative experiments) ก้นที่กลมและหลอดที่ตั้งตรง ให้ประโยชน์หลายด้าน เช่น ช่วยลดมวลที่สูญเสียเวลาเท ทำความสะอาดง่ายขึ้น และทำให้การเฝ้าดูสิ่งที่บรรจุอยู่ภายในได้ง่ายขึ้น หลอดที่ยาวและปากที่แคบช่วยลดการกระจายตัวของก๊าซและไอน้ำสู่สิ่งแวดล้อม

หลอดทดลองซึ่งบรรจุน้ำไว้จนเต็มยังสามารถนำไปคว่ำบนบีกเกอร์ที่เต็มไปด้วยน้ำเพื่อเก็บกักก๊าซ เช่น ในการสาธิตการแยกหรือสกัดสารเคมีด้วยกระแสไฟฟ้า (electrolysis) นอกจากยังมีหลอดทดลองขนาดใหญ่สำหรับต้มของเหลวโดยเฉพาะซึ่งเรียกว่า boiling tube

ตัวอย่างเลือดมนุษย์สำหรับ การตรวจเลือด
โดยปกติแล้วหลอดเพาะเชื้อจะถูกใช้ในชีววิทยาเพื่อเลี้ยงสิ่งมีชีวิตหลากหลายชนิด เช่น รา แบคทีเรีย ต้นอ่อน เนื้อเยื่อพืช และ อื่นๆ โดยทางการแพทย์หลอดเพาะเชื้อยังถูกใช้เพื่อเก็บตัวอย่างเลือดหรือของเหลวอืน ๆ

ส่วนหลอดทดลองที่มีจุกปิดนั้นส่วนใหญ่แล้วถูกใช้เป็นที่เก็บชั่วคราวสำหรับสารเคมีหรือตัวอย่างทางชีววิทยา
หลอดทดลองมักจะถูกวางบนที่วางหลอดทดลองหรือถูกยึดโดยแคลมพ์ (clamp) หรือ คีมเหล็ก (tong) ที่วางหลอดทดลองบางแบบนั้นยังถูกออกแบบมาให้ยึดหลอดทดลองในแนวนอนจนเกือบขนานกับพื้นเพื่อเพิ่มปริมาณของพื้นผิวของอาหารเลี้ยงเชื้ออีกด้วย

นอกจากนี้บางทียังมีการใช้หลอดทดลองนอกห้องปฏิบัติการ เช่น ใช้เป็นแจกันใส่ดอกไม้หรือแม้แต่ใช้ใส่เครื่องปรุงอาหาร

การผลิต
-------

โดยปกติแล้วหลอดทดลองสำหรับฟิสิกส์และเคมีนั้นทำมาจากแก้วเพราะความทนทานต่อความร้อนและสารเคมี และยังใช้ได้เป็นเวลานาน หลอดทีทำมาจากแก้วบอโรซิลิเกต (borosilicate glass) มีคุณสมบัติทนความร้อนได้หลายร้อยองศาเซสเซียส
หลอดเพาะเชื้อปกติจะทำจากพลาสติกใสเช่น พอลิสไตรีน หรือ พอลิพรอพิลีน (polypropylene) โดยการฉีดเข้าไปในแม่พิมพ์ และส่วนใหญ่จะทิ้งเมื่อใช้เสร็จ

หลอดทดลองบางทีอาจมากับสารที่เตรียมไว้แล้วในหลอด ตัวอย่างเช่น หลอดหัวฟ้า (blue top tube) ซึ่งคือหลอดทดลองขนาด 5 มล. บรรจุด้วยโซเดียมซิเตรทที่ทำงานเป็นสารต้านการจับตัวเป็นก้อนและใช้สำหรับการเก็บตัวอย่าง

อ้างอิง
-------

1. ↑  MiniScience.com catalog: Test Tube เก็บถาวร 2008-09-08 ที่ เวย์แบ็กแมชชีน, accessed March 27, 2009
2. ↑  Thomas Scott (transl. 1996), *Concise Encyclopedia: Biology*.
3. ↑  M. Jeremy Ashcraft, General Manager, Lake Charles Manufacturing (2007).
4. ↑  TheFreeDictionary > blue top tube Citing: McGraw-Hill Concise Dictionary of Modern Medicine. 2002 by The McGraw-Hill Companies, Inc.

แหล่งข้อมูลอื่น
---------------

* ARKive: image of 16×150 multi-color polypropylene test tubes เก็บถาวร 2008-10-22 ที่ เวย์แบ็กแมชชีน
**ฮิโรชิ อาเบะ** เป็นอดีตทหารญี่ปุ่นและเป็นอาชญากรสงครามที่สำนึกผิดในสิ่งที่กระทำลงไปในสงคราม ในฐานะยศตำแหน่งเป็นร้อยโทในกรมทหารการรถไฟที่ห้าแห่งกองทัพบกจักรวรรดิญี่ปุ่นในช่วงสงครามโลกครั้งที่สอง เขาได้ควบคุมดูแลการก่อสร้างทางรถไฟสายพม่าที่จังหวัดสงขลา เชลยศึกฝ่ายสัมพันธมิตรจำนวนกว่าหนึ่งหมื่นสองพันคนล้วนเสียชีวิตภายใต้การดูแลของเขา

อาเบะได้ถูกศาลตัดสินว่ามีความผิดและถูกตัดสินลงโทษด้วยการประหารชีวิตด้วยการแขวนคอ ในฐานะอาชญากรสงครามระดับ B/C และถูกคุมขังในเรือนจำชางงี ในปี ค.ศ. 1947 คำตัดสินโทษได้ถูกลดหย่อนเป็นการจำคุก 15 ปี เขาได้รับการปล่อยตัวในปี ค.ศ. 1957

> "การก่อสร้างทางรถไฟถือว่าเป็นอาชญากรรมสงคราม. ในฐานะส่วนหนึ่งของข้าพเจ้า, ข้าพเจ้าคืออาชญากรสงคราม."
> 
> 

ในปี ค.ศ. 1995 อาเบะได้ให้การเป็นพยานยืนยันแก่รัฐบาลญี่ปุ่นในคดีการฟ้องร้องเพื่อเรียกร้องขอเงินชดเชยสำหรับชาวเกาหลีในญี่ปุ่นในช่วงสงครามโลกครั้งที่สอง "นี่อาจจะเป็นครั้งแรกที่อดีตเจ้าหน้าที่นายทหารญี่ปุ่นได้ให้การเป็นพยานในชั้นศาลในการพิจารณาคดีค่าชดเชยสงคราม"

อ้างอิง
-------

1. ↑  Profile, mansell.com; accessed 23 December 2015.
2. ↑  Statement by Hiroshi Abe, as quoted by Tony Lloyd in the British House of Commons. Transcript, publications.parliament.uk; accessed 23 December 2015.
3. ↑  Cook, Haruko Taya. and Theodore Failor. Cook. Japan at War: an Oral History. Phoenix, 2000.
**อุซามะฮ์ อิบน์ ซัยด์** (อาหรับ: أُسَامَة ٱبْن زَيْد) เป็นมุสลิมและสาวกของนบีมุฮัมมัดที่สำคัญคนหนึ่ง เขาเป็นบุตรของซัยด์ อิบน์ ฮาริษะฮ์ ทาสที่เป็นไทและบุตรบุญธรรมของมุฮัมมัด กับอุมม์ อัยมัน

ภูมิหลังและชีวิตช่วงต้น
-----------------------

อุซามะฮ์เป็นบุตรของบะเราะกะฮ์ (อุมม์ อัยมัน) ชาวอบิสซีเนีย กับซํยด์ อิบน์ ฮาริษะฮ์ สามีคนที่สองของเธอ พ่อแม่ของเขาแต่งงาน "หลังเข้ารับอิสลาม" และอุซามะฮ์เกิดก่อนการฮิจเราะห์

แม่ของอุซามะฮ์เป็นทาสในบ้านของอับดุลลอฮ์ อิบน์ อับดุลมุฏฏอลิบกับอามินะฮ์ บินต์ วะฮบ์ พ่อแม่ของมุฮัมมัด หลังอามินะฮ์เสียชีวิต เธอจึงกลายเป็นทาสของมุฮัมมัด บะเราะกะฮ์ดูแลมุฮัมมัดและย้ายไปอยู่ในบ้านของอับดุลมุฏฏอลิบ อิบน์ ฮาชิม ปู่ของท่านที่มักกะฮ์ โดยเธอดูแลท่านตั้งแต่วัยเด็ก และหลังจากนั้นในวัยผู้ใหญ่ เมื่อมุฮัมมัดแต่งงานกับเคาะดีญะฮ์ ท่านจัดการปลดปล่อยบะเราะกะฮ์และจัดงานแต่งงานให้แก่เศาะฮาบะฮ์นาม อุบัยด์ อิบน์ ซัยด์ จากบะนูค็อซร็อจญ์ สามีคนแรกของเธอ โดยให้กำเนิดอัยมัน อิบน์ อุบัยด์ ซึ่งทำให้เธอรู้จักกันในชื่อ "อุมม์ อัยมัน" ("มารดาของอัยมัน")

ซัยด์ อิบน์ ฮาริษะฮ์ พ่อของอุซามะฮ์ เป็นเศาะฮาบะฮ์และบุตรบุญธรรมของมุฮัมมัด โดยทั่วไปถือว่าเป็นคนที่สามที่เข้ารับอิสลาม (หลังจากเคาะดีญะฮ์ ภรรยาของท่าน และอะลี ลูกพี่ลูกน้อง) เขาเป็นชาวอาหรับจากเผ่าบะนูกัลบ์สาขา Udhra แห่งนัจญด์ คาบสมุทรอาหรับตอนกลาง ส่วน Suda bint Thaalaba แม่ของซัยด์มาจากเผ่าฏ็อยย์ สาขา Maan

อุซามะฮ์มีความสัมพันธ์ใกล้ชืดกับมุฮัมมัดและร่วมสู้รบกับมุฮัมมัดในยุทธการที่ฮุนัยน์

การทัพของอุซามะฮ์
-----------------

การทัพของอุซามะฮ์เป็นการทัพของรัฐเคาะลีฟะฮ์มุสลิมยุคแรกที่นำโดยอุซามะฮ์ อิบน์ ซัยด์ในเดือนมิถุนายน ค.ศ. 632 โดยที่กองทัพมุสลิมบุกเข้าซีเรียของไบแซนไทน์

ชีวิตช่วงหลัง
-------------

หลังมุฮัมมัดเสียชีวิต อุซามะฮ์ตั้งถิ่นฐานที่ Wadi al-Qura ภายหลังย้ายไปมะดีนะฮ์ เขาเสียชีวิตที่ al-Jurf "ในช่วงสิ้นสุดของสมัยมุอาวิยะฮ์" คือ ประมาณ ค.ศ. 680

อ้างอิง
-------

1. 1 2  Muhammad al-Jarir al-Tabari, *Al-Tarikh al-Rusul wa'l-Muluk*. Translated by Ella Landau-Tasseron (1998). *Volume 39: Biographies of the Companions and Their Successors* (Albany: State University of New York Press), 65.
2. ↑  Baladhuri, vol.1, p. 96
3. ↑  Bewley/Saad vol. 8 p. 157.
4. ↑  Ibn Sa`d, vol. 8, p. 223; Baladhuri, vol.1, p. 96
5. ↑  Ibn Qutaybah, p. 150
6. ↑  Baladhuri, vol.1, p. 472
7. ↑  Ibn Hajar, al-Ithaba, vol.8, p. 380
8. ↑  Ibn Sa`d, vol. 8, p. 223; Ibn Sa`d, vol. 4, p. 61
9. ↑  Razwy, Sayed Ali Asgher. *A Restatement of the History of Islam & Muslims*. p. 53.
10. 1 2  Landau-Tasseron/Tabari p. 6.
11. ↑  Lecker, p. 773.
12. ↑  Zuhri, p. 177; al-Tabarani, vol. 25, p. 86
13. ↑  mahallati, vol.2, p. 26
14. ↑  Abu Khalil, Shawqi (1 March 2004). *Atlas of the Prophet's biography: places, nations, landmarks*. Dar-us-Salam. p. 249. ISBN 978-9960897714.
15. ↑  Gil, A history of Palestine, 634-1099, p. 31.
**ความตกลงชั่วคราว** (ละติน: *modus vivendi*) เป็นสำนวนภาษาละตินที่แสดงถึงการตกลงระหว่างคู่กรณีที่มีความคิดเห็นต่างกัน เช่นเดียวกับสำนวนภาษาอังกฤษว่า "ตกลงว่าไม่อาจจะตกลงกันได้"

เมื่อพิจารณาศัพท์ *modus* แปลว่า วิถี แนวทาง และ *vivendi* แปลว่า แห่งการมีชีวิต เมื่อรวมกันเข้าก็แปลตรงตัวว่า *วิถีชีวิต* ซึ่งเป็นนัยแสดงการผ่อนปรนระหว่างคู่กรณีที่มีความขัดแย้งกันเพื่อให้ดำเนินชีวิตกันต่อไปได้ สำนวนดังกล่าวมักจะใช้เฉพาะในโอกาสลำลองหรือสถานการณ์ชั่วครั้งชั่วคราวเกี่ยวกับเรื่องการเมือง ตัวอย่างเช่นเมื่อคู่กรณีสามารถทำความตกลงชั่วคราวเกี่ยวกับดินแดนอันเป็นกรณีพิพาท แม้ว่าจะมีความแตกต่างกันทางการเมืองหรือทางวัฒนธรรม แต่ทั้งสองฝ่ายก็สามารถยอมรับความแตกต่างของกันและกันได้โดยมีวัตถุประสงค์ในการดำเนินความคืบหน้าต่อไป ความคิดดังกล่าวเป็นหลักปรัชญาการเมืองของนักปรัชญาการเมืองชาวอังกฤษ จอห์น เอ็น. เกรย์

ในทางการทูต ความตกลงชั่วคราวเป็นเครื่องมือสำหรับใช้ในการทำความตกลงสากลที่ไม่ว่าจะเป็นข้อตกลงชั่วคราว หรือ ข้อตกลงระยะสั้น ที่มีวัตถุประสงค์ในการใช้เป็นข้อตกลงระหว่างรอการตกลงอย่างถาวร เช่นในการเจรจาต่อรองในรายละเอียดของการทำสนธิสัญญา การตกลงด้วยวิธีดังกล่าวเป็นการตกลงอย่างลำลองซึ่งทำให้ไม่ต้องผ่านกระบวนการอนุมัติอย่างเป็นทางการ โดยทั่วไปแล้วการพักรบและการยอมแพ้มักจะเป็นการตกลงประเภทนี้

อ้างอิง
-------

1. ↑  *ศัพท์นิติศาสตร์ อังกฤษ-ไทย ไทย-อังกฤษ ฉบับราชบัณฑิตยสถาน* (7 (แก้ไขเพิ่มเติม) ed.). ราชบัณฑิตยสถาน. 2012. ISBN 978-616-7073-48-4.
2. ↑  "United Nations Treaty Collection: Definitions". คลังข้อมูลเก่าเก็บจากแหล่งเดิมเมื่อ 20 พฤษภาคม 2015. สืบค้นเมื่อ 19 พฤษภาคม 2015.

แหล่งข้อมูลอื่น
---------------

วิกิพจนานุกรมวิกิพจนานุกรม
วิกิพจนานุกรม มีความหมายของคำว่า:   
**modus vivendi**

* คำจำกัดความของคำศัพท์สำคัญที่ใช้ในสนธิสัญญาของสหประชาชาติ. *treaties.un.org*
**แอมฟรอมบาร์เซโลนา** (อังกฤษ: I'm from Barcelona) เป็นกลุ่มดนตรีอินดี้จากเมืองเยินเชอปิง ประเทศสวีเดน

มีสมาชิก 29 คน และใช้เครื่องดนตรีที่หลากหลาย เช่น คลาริเน็ต แซกโซโฟน ฟลุต ทรัมเป็ต แบนโจ แอคคอร์เดียน การ์ซู กีต้าร์ กลอง และคีย์บอร์ด

ประวัติ
-------

เริ่มแรกเดิมที Emanuel Lundgren (หัวหน้าวง) ได้เริ่มแต่งเพลงเก็บไว้ และเริ่มอัดเพลงที่ห้องของตัวเอง โดยระหว่างทำการอัดเสียงเขาได้ชักชวนเพื่อนๆ มาร่วมแจม ทั้งร้องเพลง ทั้งเล่นดนตรี ทำให้ในอัลบั้ม *Let Me Introduce My Friends* มีเสียงเครื่องดนตรีมากมาย อาทิ แบนโจ แอคคอร์เดียน คาซู หลังจากนั้นไม่นานเขาเค้าก็ออกขายอีพีชุดนี้ เพียงไม่กี่ชุด แต่หลังจากนั้น ความงามและความไพเราะของเสียงดนตรีจากวง "I’m From Barcelona" ก็ขยายตัวในกลุ่มกว้างขึ้น จนในที่สุด พวกเขาทั้ง 29 คนก็ได้เซ็นสัญญากับอีเอ็มไอสวีเดนและได้ออกอัลบั้มแรกในชีวิตของพวกเขา

ใน พ.ศ. 2549 ทางวงได้ออกอีพีชื่อ *Don't Give Up on Your Dreams, Buddy!* และอัลบั้มเต็มชื่อ *Let Me Introduce My Friends* ทั้งสองชุดได้รับการวิพากษ์วิจารณ์เป็นอย่างดี

อ้างอิง
-------

1. 1 2 3  Taiwan Television Enterprise Ltd.

มิวสิกวิดีโอ
------------

* *Collection of Stamps* โดย Daniel Eskils และ Johan Junker
* *We're From Barcelona* โดย Andreas Nilsson และ Rasmus Hägg

แหล่งข้อมูลอื่น
---------------

* www.imfrombarcelona.com - เว็บไซต์อย่างเป็นทางการ
* Article about I'm from Barcelona
**แอมฟิอูมาสองนิ้ว** (อังกฤษ: Two-toed amphiuma, Conger eel, Congo snake, Blind eel; ชื่อวิทยาศาสตร์: *Amphiuma means*) เป็นสัตว์ครึ่งบกครึ่งน้ำชนิดหนึ่ง ในวงศ์แอมฟิอูมา (Amphiumidae)

มีรูปร่างเรียวยาวคล้ายปลาไหลหรืองู ลำตัวลื่นเต็มไปด้วยเมือก ตามีขนาดเล็กมาก ผิวหนังเป็นสีน้ำเงินเข้มหรือดำ ส่วนหัวแหลมยาว ปากกว้างมาก ภายในปากมีฟันที่แหลมคม ขามีขนาดเล็กและสั้นมาก มีนิ้วเท้าทั้งหมด 2 นิ้ว อันเป็นที่มาของชื่อเรียก

มีความยาวได้ถึง 120 เซนติเมตร น้ำหนัก 1,042 กรัม นับเป็นแอมฟิอูมาที่มีขนาดใหญ่ที่สุดในโลก

พบกระจายพันธุ์ในแหล่งน้ำแถบรัฐลุยเซียนา, เวอร์จิเนีย, นอร์ทแคโรไลนา, เซาท์แคโรไลนา และฟลอริดา ออกหากินในเวลากลางคืน โดยกินสัตว์ขนาดเล็กกว่าได้หลากหลาย ทั้ง ปลา, แมลง, กุ้ง, ปู, หอย รวมถึงสัตว์มีกระดูกสันหลังขนาดเล็ก เช่น นกหรือหนูได้ด้วย โดยเป็นสัตว์ที่มีนิสัยดุร้าย ก้าวร้าว

มีฤดูกาลขยายพันธุ์ระหว่างเดือนมิถุนายนและกรกฎาคม ตัวเมียวางไข่ราว 200 ฟอง

นิยมเลี้ยงเป็นสัตว์เลี้ยง สำหรับผู้ที่นิยมเลี้ยงสัตว์แปลก โดยเลี้ยงในตู้ปลาและจัดสภาพแวดล้อมให้เหมือนในธรรมชาติ

อ้างอิง
-------

1. 1 2  Geoffrey Hammerson (2004). *Amphiuma means*. In: IUCN 2012. IUCN Red List of Threatened Species. Version 2012.2.
2. ↑  "*Amphiuma means* Garden in Smith, 1821". itis.gov. สืบค้นเมื่อ 20 June 2015.
3. ↑  *Amphiuma* (อังกฤษ)
4. ↑  ตัวประหลาดจับฉ่าย แอมฟิอุมา

คอมมอนส์ มีภาพและสื่อเกี่ยวกับ:  
***Amphiuma means***

แหล่งข้อมูลอื่น
---------------

 ข้อมูลที่เกี่ยวข้องกับ Amphiuma means ที่วิกิสปีชีส์
ความถี่เชิงมุม *ω* (เรเดียนต่อวินาที), มีขนาดที่ใหญ่กว่าความถี่ *ν* (ในหน่วยรอบต่อวินาที หรือเรียกอีกอย่างว่า Hz) ส่วนด้วย 2*π* โดยในรูปนี้ใช้สัญลักษณ์ *ν* แทน *f* เพื่อแสดงความถี่
ภาพทรงกลมหมุนรอบแกน แสดงจุดที่อยู่ห่างจากแกนจะเคลื่อนที่เร็วขึ้น สอดคล้องกับ *ω* = *v* / *r*.
ในทางฟิสิกส์ **ความถี่เชิงมุม** (อังกฤษ: Angular frequency, สัญลักษณ์: ω) รวมถึง **ความเร็วเชิงมุม** (อังกฤษ: Angular speed) เป็นปริมาณสเกลาร์ของอัตราการหมุน โดยมีความหมายคือ การกระจัดเชิงมุมต่อหนึ่งหน่วยเวลา (เช่น การหมุน) หรือ อัตราการเปลี่ยนแปลงของเฟสในคลื่นรูปไซน์ (เช่น การแกว่งและคลื่น) หรือ อัตราการเปลี่ยนแปลงของอาร์กิวเมนต์ของฟังก์ชันไซน์

หนึ่งรอบการหมุนนั้นเท่ากับ 2*π* เรเดียน ฉะนั้น

ω
=

2
π

T

=

2
π
f

,

{\displaystyle \omega ={\frac {2\pi }{T}}={2\pi f},}

{\displaystyle \omega ={\frac {2\pi }{T}}={2\pi f},}
เมื่อ :

* *ω* คือ ความถี่เชิงมุม (หน่วย เรเดียนต่อวินาที)
* *T* คือ คาบ (หน่วย วินาที)
* *f* คือ ความถี่ (หน่วย เฮิรตซ์) (บางครั้งใช้เป็น *ν*)

หน่วย
-----

ในหน่วย SI โดยปกติแล้วความถี่เชิงมุมจะมีหน่วยเป็น เรเดียนต่อวินาที แม้บางครั้งจะไม่แสดงค่าของการหมุนก็ตาม หากมองจากในมุมมองของการวิเคราะห์เชิงมิติแล้วนั้น การใช้หน่วยเป็น เฮิรตซ์ (Hz) ก็ถือว่าถูกต้องเช่นกัน หากแต่ในความการปฏิบัติ เรามักจะใช้กับความถี่ *f* และแทบจะไม่ใช้กับ *ω* เลย โดยที่คงไว้แบบนี้ก็เพื่อป้องกันการสับสนเมื่อนำมาใช้กับความถี่หรือค่าคงตัวของพลังค์ เพราะว่าหน่วยของการวัดเชิงมุม (รอบหรือเรเดียน) นั้นถูกละเว้นในระบบ S นั่นเอง

ในการประมวลผลสัญญาณดิจิทัล ความถี่เชิงมุมนั้นอาจถูกทำให้เป็นมาตรฐานโดยอัตราการสุ่มตัวอย่าง เพื่อให้ได้ผลเป็นความถี่ปกติ

ตัวอย่าง
--------

### การเคลื่อนที่แบบวงกลม

ในการหมุนหรือการโคจรของวัตถุ จะมีค่าความสัมพันธ์ระหว่าง ระยะห่างจากแกน ({\displaystyle r}), ความเร็วในแนวสัมผัส ({\displaystyle v}) และ ความถี่เชิงมุมของการหมุน ในระหว่าง 1 คาบ ({\displaystyle T}) วัตถุเคลื่อนที่เป็นวงกลมได้ระยะทาง {\displaystyle vT} ซึ่งระยะทางนั้นจะเท่ากับเส้นรอบวงที่ถูกพาดผ่านโดยวัตถุนั้น ({\displaystyle 2\pi r}) ทำให้ปริมาณสองปริมาณนั้นมีค่าเท่ากัน เมื่อนำความสัมพันธ์ของคาบกับความถี่เชิงมุมมาคิด เราจะได้:{\displaystyle \omega =v/r.}

อ้างอิง
-------

1. 1 2  Cummings, Karen; Halliday, David (2007). *Understanding physics*. New Delhi: John Wiley & Sons Inc. authorized reprint to Wiley – India. pp. 449, 484, 485, 487. ISBN 978-81-265-0882-2.(UP1)
2. ↑  Holzner, Steven (2006). *Physics for Dummies*. Hoboken, New Jersey: Wiley Publishing Inc. pp. 201. ISBN 978-0-7645-5433-9. angular frequency.
3. ↑  Lerner, Lawrence S. (1996-01-01). *Physics for scientists and engineers*. p. 145. ISBN 978-0-86720-479-7.
4. ↑  Mohr, J. C.; Phillips, W. D. (2015). "Dimensionless Units in the SI". *Metrologia*. **52** (1): 40–47. arXiv:1409.2794. Bibcode:2015Metro..52...40M. doi:10.1088/0026-1394/52/1/40. S2CID 3328342.
5. ↑  "SI units need reform to avoid confusion". Editorial. *Nature*. **548** (7666): 135. 7 August 2011. doi:10.1038/548135b. PMID 28796224.
**ถนนลาดพร้าววังหิน** (อักษรโรมัน: *Thanon Lat Phrao Wang Hin*) เป็นถนนสายหนึ่งในพื้นที่แขวงลาดพร้าว เขตลาดพร้าว กรุงเทพมหานคร มีขนาด 4 ช่องการจราจร ไม่มีเกาะกลาง เขตถนนกว้าง 20 เมตร ระยะทางยาว 3.7 กิโลเมตร มีจุดเริ่มต้นจากถนนโชคชัย 4 ใกล้กับคลองทรงกระเทียม ไปทางทิศตะวันตก เมื่อผ่านวัดลาดพร้าวแล้ววกขึ้นไปทางทิศตะวันตกเฉียงเหนือ ตัดกับซอยลาดพร้าววังหิน 27 (ภาวนา) ที่ทางแยกวัดลาดพร้าว ไปทางทิศตะวันออกเฉียงเหนือและทิศเหนือโดยขนานไปกับแนวคลองลาดพร้าว (วังหิน) ข้ามคลองหนองบอน ตัดกับซอยลาดพร้าววังหิน 48 และซอยลาดพร้าววังหิน 61 ที่ทางแยกใกล้โรงเรียนบุญฤดี ข้ามคลองเสือน้อย ตัดกับถนนโชคชัย 4 และซอยลาดพร้าววังหิน 79 ที่ทางแยกบ่อปลา ไปสิ้นสุดที่ทางแยกวังหินซึ่งเป็นจุดตัดกับถนนเสนานิคม 1 โดยมีแนวถนนที่ตรงต่อเนื่องไปคือถนนลาดปลาเค้า

ถนนลาดพร้าววังหินเดิมมีชื่อว่าซอยโชคชัย 4 ซอย 17 (วัดลาดพร้าว) และถนนสุขาภิบาล-บางกะปิ เนื่องจากในปัจจุบัน เส้นทางทั้งสองมีสภาพเป็นถนนที่มีแนวเขตและทางเท้าชัดเจน รวมทั้งมีวัดลาดพร้าวซึ่งเป็นวัดเก่าแก่ตั้งอยู่ และยังมีหมู่บ้านวังหินตั้งอยู่บริเวณที่ถนนตัดผ่านด้วย กรุงเทพมหานครจึงได้อนุมัติให้รวมเส้นทางทั้งสองเป็นถนนสายเดียวกันและตั้งชื่อว่า **ถนนลาดพร้าววังหิน** เมื่อปี พ.ศ. 2545

อ้างอิง
-------

1. ↑  กองนโยบายและแผนงาน. สำนักผังเมือง. กรุงเทพมหานคร. **รายงานการศึกษา เรื่อง โครงข่ายถนนและทางพิเศษในเขตกรุงเทพมหานคร.** [ม.ป.ท.], 2551.
2. ↑  กนกวลี ชูชัยยะ. **พจนานุกรมวิสามานยนามไทย : วัด วัง ถนน สะพาน ป้อม.** พิมพ์ครั้งที่ 2. กรุงเทพฯ : ราชบัณฑิตยสถาน, 2548, หน้า 321.

| * ด
* ค
* ก
เขตลาดพร้าว |
| --- |
| แขวง | 
* จรเข้บัว
* ลาดพร้าว

 | ที่ตั้งของเขตลาดพร้าวในกรุงเทพมหานคร |
| ประวัติศาสตร์ | 
* ตำบลลาดพร้าว อำเภอบางกะปิ จังหวัดพระนคร
* แขวงลาดพร้าว เขตบางกะปิ กรุงเทพมหานคร
* เขตลาดพร้าว กรุงเทพมหานคร

 |
| ภูมิศาสตร์ | 
* คลอง
	+ โคกคราม
	+ ตาเร่ง
	+ ทรงกระเทียม
	+ บางบัว
	+ ลาดพร้าว
	+ สามขา
	+ หลุมไผ่

 |
| เศรษฐกิจ | 

|  |  |
| --- | --- |
| คมนาคม | 
* ทางพิเศษฉลองรัช
* ถนน
	+ โชคชัย 4
	+ นาคนิวาส
	+ ประดิษฐ์มนูธรรม
	+ ประเสริฐมนูกิจ
	+ ลาดปลาเค้า
	+ ลาดพร้าววังหิน
	+ สตรีวิทยา 2
	+ สังคมสงเคราะห์
	+ สุคนธสวัสดิ์
* รายชื่อทางแยก
* *รถไฟฟ้าสายสีเทา*
* *รถไฟฟ้าสายสีน้ำตาล*

 |
| ธุรกิจ | 
* เซ็นทรัลเฟสติวัล อีสต์วิลล์
* โลตัส รามอินทรา, วังหิน
* ตลาดหัวมุม

 |

 |
| สังคม | 

|  |  |
| --- | --- |
| การศึกษา | 
* โรงเรียนสตรีวิทยา 2

 |
| สาธารณสุข | 
* โรงพยาบาลเปาโล เมโมเรียล โชคชัย 4
* ศูนย์แพทย์เสนาเวชการคลินิก

 |
| วัฒนธรรม | 
* วัดลาดปลาเค้า
* วัดลาดพร้าว
* วัดสาครสุ่นประชาสรรค์
* วัดสิริกมลาวาส

 |

 |
| หมวดหมู่ หมวดหมู่ |
ถนนลูกหลวง ในช่วงตลาดเทเวศร์
**ถนนลูกหลวง** (อักษรโรมัน: *Thanon Luk Luang*) เป็นถนนสายหนึ่งในพื้นที่กรุงเทพมหานคร มีจุดเริ่มต้นจากบริเวณตลาดมหานาค เชิงสะพานจตุรพักตร์รังสฤษดิ์ หรือสะพานขาว ไปสิ้นสุดที่บริเวณตลาดเทวราชหรือตลาดเทเวศร์ ที่สะพานเทเวศร์นฤมิตร ริมแม่น้ำเจ้าพระยา เป็นถนนที่เลียบไปกับคลองผดุงกรุงเกษม และเป็นถนนที่อยู่ด้านตรงข้ามกับถนนกรุงเกษมตลอดทั้งสาย

ถนนลูกหลวงสร้างขึ้นในสมัยรัชกาลที่ 5 พร้อม ๆ กับการขุดคลองผดุงกรุงเกษม เช่นเดียวกับถนนหลวง และถนนหลานหลวง รวมถึงสะพานนพวงศ์ และได้รับชื่อพระราชทานว่า "ลูกหลวง" เนื่องจากตัดผ่านวังของพระเจ้าลูกยาเธอหลายพระองค์ เช่น วังไชยา, วังนางเลิ้ง และวังลดาวัลย์

สถานที่สำคัญ
------------

* ทำเนียบรัฐบาล
* สำนักงานทรัพย์สินส่วนพระมหากษัตริย์
* วัดสมณานัมบริหาร (วัดญวนสะพานขาว)
* สะพานอรทัย
* กระทรวงศึกษาธิการ

อ้างอิง
-------

* "เรื่องนี้มีอยู่ว่า : ถนนหลวง". *ทีเอ็นเอ็น24*. 2015-07-25. สืบค้นเมื่อ 2018-04-07.

แหล่งข้อมูลอื่น
---------------

* แผนที่และภาพถ่ายทางอากาศของ ถนนลูกหลวง
	+ ภาพถ่ายดาวเทียมจากวิกิแมเปีย หรือกูเกิลแมปส์
	+ แผนที่จากลองดูแมป หรือเฮียวีโก
	+ ภาพถ่ายทางอากาศจากเทอร์ราเซิร์ฟเวอร์

พิกัดภูมิศาสตร์: 13°45′43″N 100°30′42″E﻿ / ﻿13.761906°N 100.511540°E﻿ / 13.761906; 100.511540
**ปลาจะละเม็ดขาว** (อังกฤษ: White pomfret, Silver pomfret; ชื่อวิทยาศาสตร์: *Pampus argenteus*) ปลาทะเลชนิดหนึ่ง ในวงศ์ปลาจะละเม็ด (Stromateidae)

มีรูปร่างป้อมสั้น เกือบเป็นรูปสี่เหลี่ยมขนมเปียกปูน ลำตัวแบนข้างมาก ส่วนหัวป้อมสั้น ตาค่อนข้างเล็ก จะงอยปากสั้นทู่ ปากเล็กและเฉียงขึ้น ครีบหลังและครีบก้นมีความยาวของฐานเกือบเท่ากัน ครีบหางเว้า และปลายทั้งสองเรียวยาวเป็นรยางค์ ครีบอกยาว ปลาที่โตเต็มวัยจะไม่มีครีบท้อง เกล็ดมีลักษณะเล็กบางและหลุดง่าย สันหลังสีเทาปนสีขาวเงิน ส่วนที่อยู่ใต้ลงมาจะมีสีจางลง บริเวณท้องจะเป็นสีขาวเงิน ปลายของครีบท้องมีแถบสีดำ ครีบอื่น ๆ สีเหลือง

มีขนาดโตเต็มที่ได้ถึง 60 เซนติเมตร แต่ขนาดโดยทั่วไปจะอยู่ที่ 30 เซนติเมตร พบกระจายพันธุ์ในภูมิภาคตะวันออกกลาง, เอเชียใต้ และเอเชียตะวันออกเฉียงใต้ รวมถึงทะเลญี่ปุ่น

มีพฤติกรรมอยู่รวมกันเป็นฝูง มักหากินอยู่ตามพื้นหน้าดินที่มีน้ำใส พื้นเป็นทรายปนโคลน บางครั้งเข้าไปหากินในบริเวณแหล่งน้ำกร่อย ในน่านน้ำไทย พบได้ทั้งในฝั่งอ่าวไทย และบริเวณหมู่เกาะอ่างทองมีอยู่ชุกชุม รวมถึงฝั่งทะเลอันดามันด้วย โดยอาหารที่ชื่นชอบ คือ แมงกะพรุนขนาดเล็ก

มีชื่ออื่น ๆ เรียกอีก เช่น "ปลาแปะเชีย" (จีน: 银鲳) ในภาษาแต้จิ๋ว เป็นปลาเศรษฐกิจที่สำคัญอีกชนิดหนึ่ง สามารถนำไปประกอบอาหารได้หลากหลาย เช่น นึ่ง, นึ่งบ๊วย, นึ่งซีอิ๊ว หรือทอด

อ้างอิง
-------

1. ↑  *Pampus argenteus* จากสนุกดอตคอม

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
***Pampus argenteus***

* รูปและข้อมูลจาก Fishbase.org (อังกฤษ)
**พระเจ้าภววรมันที่ 1** (เขมร: ភវវរ្ម័នទី១, อักษรโรมัน: *Bhavavarman I*, จีน: 撥婆跋摩, พินอิน: *Bópóbámó*) หรือพระนามเต็มว่า **พระกมรเตงอัญศรีภววรมัน** (วฺระ กมฺรตางฺ อญฺ ศรีภฺววรฺมฺม) เป็นพระมหากษัตริย์แห่งอาณาจักรเจนละ ครองราชย์ระหว่างปี พ.ศ. 1123 – 1143

พระราชประวัติ
-------------

พระเจ้าภววรมันที่ 1 เป็นพระมหากษัตริย์แห่งอาณาจักรเจนละ ครองราชย์ระหว่างปี พ.ศ. 1123 – 1143 เป็นเชษฐาของพระเจ้ามเหนทรวรมัน พระองค์เป็นเชื้อพระวงศ์ในอาณาจักรฟูนาน ที่ปกครองเมืองภวปุระ พระองค์ได้ร่วมมือกันกับเจ้าชายจิตรเสน ยกกองทัพเข้าชิงราชสมบัติจาก พระเจ้ารุทรวรมัน เพราะเห็นว่าพระเจ้ารุทรวรมันขาดความชอบธรรมในการขึ้นครองราชสมบัติโดยหลังจากที่ พระเจ้าเกาฑิณยะชัยวรมันที่ 3 สวรรคต พระเจ้ารุทรวรมัน ก็ทำการสังหารรัชทายาทที่ชอบธรรมที่ประสูติจากพระอัครมเหสี แล้วตั้งตนขึ้นเป็นพระมหากษัตริย์แห่งฟูนาน ซึ่งพระองค์ก็มีชัยชนะเหนือพระเจ้ารุทรวรมัน และยึดราชธานีวยาธปุระได้สำเร็จ จากนั้นก็ใช้เวลาอีกหลายปีในศึกสงครามเพื่อรวบรวมและขยายอาณาจักร เจ้าชายจิตรเสนเป็นแม่ทัพที่เกรียงไกรทรงยกกองทัพเข้าปราบปรามหัวเมืองต่าง ๆ ในอาณาจักรฟูนานเพื่อรวมเข้ากับอาณาจักรเจนละ พระเจ้าภววรมันที่ 1 เข้าพิธีบรมราชาภิเษกในปี พ.ศ.1123 เป็นปฐมกษัตริย์แห่งอาณาจักรเจนละ โดยพระองค์สวรรคตในปี พ.ศ.1143 เจ้าชายจิตรเสน ซึ่งตามาคือพระเจ้ามเหนทรวรมัน ได้ทำการชิงราชสมบัติจากพระโอรสของพระองค์ และขึ้นเป็นพระมหากษัตริย์แห่งอาณาจักรเจนละสืบมา

พงศาวลี
-------

| พงศาวลีของพระเจ้าภววรมันที่ 1 |
| --- |
| 

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   |   |   |   |
|
|   | พระเจ้าเกาฑิณยะชัยวรมันที่ 2 |
|   |
|   |   |   |   |   |
|
|   | พระเจ้าเกาฑิณยะชัยวรมันที่ 3 |   |
|   |
|   |   |   |   |   |   |   |   |
|
|   | พระนางกุลฑีเทวี |
|   |
|   |   |   |   |   |
|
|   | พระเจ้าศรีสารวเภามะ |   |
|   |
|   |   |   |   |   |   |   |   |   |   |   |
|
|
|
|
|
|   | พระนางกุลประภาวดี |   |
|   |
|   |   |   |   |   |   |   |   |
|
|
|
|
|
|   | พระเจ้าศรีปฤถิวีนทรวรมัน |   |
|   |
|   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|   | **พระเจ้าภววรมันที่ 1** |   |
|   |
|   |   |   |   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|

 |

อ้างอิง
-------

1. ↑  Claude Jacques, "'Funan', 'Zhenla'. The reality concealed by these Chinese views of Indochina", in R. B. Smith and W. Watson (eds.), Early South East Asia: Essays in Archaeology, History, and Historical Geography, New York, Oxford University Press, 1979, pp. 371–9, p. 373.
2. ↑  สถาบันกษัตริย์เขมรโบราณจนถึงคริสต์ศตวรรษที่ 13 ,หอสมุดวังท่าพระ(PDF)
**"นิทาน"** เป็นซิงเกิลของวงดนตรีมัสเกตเทียส์ ในปี พ.ศ. 2556 ประพันธ์เนื้อร้องและทำนองโดยชาครีย์ ลาภบุญเรือง และเรียงเรียงโดย มัสเกตเทียส์ และสมคิด กุลโรจน์ปัญญา

ซิงเกิลนี้ เป็นการนำผลงานชิ้นเอกทางวรรณกรรมมาผสมผสานกับซาวน์ดนตรีแนวโมเดิร์นร็อกได้อย่าง­ลงตัว กับจังหวะเร้าอารมณ์ ที่จะปลุกไฟในตัวทุกคนให้
ลุกขึ้นเผชิญกับอุปสรรค์ต่าง ๆ ตามวิถีแห่งตน "ลิขิตฟ้า หรือจะสู้ มานะตน" จากบทละคร "ท้าวแสนปม" พระราชนิพนธ์ในพระบาทสมเด็จ พระมงกุฏเกล้าเจ้าอยู่หัว ที่ "เท็น" (นักร้องนำ) เคยเรียนสมัยประถมและมักใช้เป็นคติแนวทางในการใช้ชีวิต เพื่อสร้างแรงบันดาลใจให้ตัวเองลุกขึ้นสู้­กับอุปสรรค์ต่าง ๆ จนผ่านพ้นมันไป เพราะรู้ดีว่าไม่มีของมีค่าใดในโลกที่จะได­้มาโดยง่ายดาย อย่างที่บทละครกล่าวไว้ว่า ... "อันของสูงแม้ปองต้องจิต ถ้าไม่คิดปีนป่ายจะได้หรือ ไม่ใช่ของตลาดที่อาจซื้อ ฤๅแย่งยื้อถือได้โดยไม่ยอม"

โดยได้นำการเล่าเรื่องมาเปรียบกับนิทานเรื­่่องกระต่ายหมายจันทร์ ที่กระต่ายตัวน้อยหวังจะได้ชมความงามของดว­งจันทร์ที่อยู่สูง สูงเกินกว่าจะเอื้อมถึงและไม่มีทางที่จะเป­็นไปได้ แต่ท้ายสุดแล้วกระต่ายจะสมหวังหรือไม่นั้น มันไม่สำคัญเท่าความมุมานะพยายาม ความกล้าที่จะลงมือทำดีกว่าฝันลม ๆ แล้ง ๆ โดยไม่คิดที่จะทำอะไรเลย เพราะดวงจันทร์จากที่เราเคยรู้สึกว่ามันห่­างไกล"มนุษย์ยังขึ้นไปเหยียบมาแล้ว จึงไม่มีใครสามารถคาดเดาผลแห่งความพยายามไ­ด้ ขอเพียงแค่ชนะใจตัวเอง จุดหมายก็อยู่ไม่ไกล ... มันก็เลยต้องปีน ปีนให้สูงขึ้นไป !

ส่วนมิวสิกวิดีโอนี้ เผยแพร่ครั้งแรกในวันที่ 9 กันยายน พ.ศ. 2556 เวลา 20.00 น ในยูทูบ

การตอบรับ
---------

เพลง "นิทาน" ได้อันดับ 42 จากการจัดอันดับของอีเอฟเอ็ม ในอีเอฟเอ็ม ชาร์ต 94 ท็อป แอร์เพลย์ ประจำวันที่ 28 กันยายน พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล

### การจัดอันดับ

| ชาร์ต (พ.ศ. 2556) | อันดับสูงสุด |
| --- | --- |
| อีเอฟเอ็ม ชาร์ต 94 ท็อป แอร์เพลย์ | 42 |
| OK HooK Chart Top 20 | 10 |
|

อ้างอิง
-------

1. ↑  ใหม่เพลงที่เพราะที่สุดและฮิตที่สุด 94 อันดับสัปดาห์ล่าสุดจากคลื่นแรงโดนใจวัยรุ่น อีเอฟเอ็ม Hot New Chart EFM 94 เพลงฮิต 94 เพลง ประจำวันที่ 28 กันยายน 2556
2. ↑  OK HooK Chart Top 20 อันดับที่ 10 เพลง นิทาน - Musketeers ขึ้นมาจากอันดับ 14 เมื่อสัปดาห์ที่แล้ว อยู่ในชาร์ตมาทั้งหมด 3 สัปดาห์
**ปลาฉลามพอร์ตแจ็กสัน** (อังกฤษ: Port Jackson shark; ชื่อวิทยาศาสตร์: *Heterodontus portusjacksoni*) เป็นปลาฉลามขนาดเล็กชนิดหนึ่ง ที่อยู่ในวงศ์ Heterodontidae

ปลาฉลามพอร์ตแจ็กสันเป็นปลาฉลามขนาดเล็กชนิดหนึ่ง ที่ไม่มีอันตรายต่อมนุษย์ มีความยาวประมาณ 100-120 เซนติเมตร และพบยาวเต็มที่ 1.67 เมตร มีลำตัวยาวทรงกระบอก มีส่วนหัวที่เหลี่ยมคล้ายกับหัวของวัว ปากมีขนาดเล็ก และมีฟันซี่เล็ก ๆ ที่ไม่แหลมคม ใช้สำหรับกินสัตว์มีเปลือกตามหน้าดินชนิดต่าง ๆ, เม่นทะเล และหอยเป็นอาหารโดยเฉพาะ 

นอกจากนี้แล้วมีรายงานว่า ที่ครีบหลัง 2 ครีบ มีเงี่ยงที่มีพิษ

ปลาฉลามพอร์ตแจ็กสันเป็นปลาที่หากินและอาศัยอยู่บริเวณหน้าดิน พื้นทะเล รอบ ๆ ออสเตรเลีย เช่น ท่าเรือแจ็กสัน หรือ อ่าวซิดนีย์ อันเป็นที่มาของชื่อเรียก

ปลาฉลามพอร์ตแจ็กสันเป็นปลาที่มีวงจรชีวิตค่อนข้างมหัศจรรย์ กล่าวคือ เป็นปลาฉลามที่ออกลูกเป็นไข่ ซึ่งเชื่อว่าลักษณะเดียวกับปลาฉลามในยุคจูราสซิคแพร่ขยายพันธุ์เช่นเดียวกัน ลักษณะของไข่จะมีลักษณะเป็นเกลียวคล้ายกับที่เปิดจุกไวน์สีคล้ำ ปลาตัวเมียมีขนาดใหญ่กว่าปลาตัวผู้ จะวางไข่ครั้งละ 2 ฟอง การผสมพันธุ์จะเกิดในช่วงที่พระจันทร์เต็มดวงที่น้ำขึ้นเต็มที่ ปลาจะว่ายมารวมตัวกันนับร้อยตัว ปลาตัวผู้จะเป็นฝ่ายกัดที่ครีบหลังตัวเมีย เมื่อออกไข่แล้ว ปลาตัวผู้จะเป็นฝ่ายใช้ปากคาบไข่ไปซ่อนไว้ในกอสาหร่ายเพื่อให้ปกป้องไข่ ซึ่งจะเวลา 9 เดือน ที่ลูกปลาจะฟักออกมา เมื่อลูกปลาออกมาแล้ว จะว่ายน้ำเข้าสู่ชายฝั่งและเลี้ยงดูตัวเองบริเวณนั้น เช่น ป่าโกงกาง, ปากแม่น้ำ เป็นต้น ปลาจะเข้าสู่วัยเจริญพันธุ์เมื่ออายุได้ 25 ปี

อ้างอิง
-------

1. ↑  จาก IUCN
2. ↑  Kindersley, Dorling (2001,2005). *Animal*. New York City: DK Publishing. ISBN 0-7894-7764-5.
3. ↑  ฟันและขากรรไกร[*ลิงก์เสีย*]
4. ↑  เป็นงง! ฉลามถูกทิ้งหน้าประตูสำนักงาน นสพ.ออสซี่ทั้งเป็น จากผู้จัดการออนไลน์
5. ↑  *Jurassic Shark*, รายการสารคดีทาง TTV 1: วันพฤหัสบดีที่ 29 มีนาคม พ.ศ. 2555

คอมมอนส์ มีภาพและสื่อเกี่ยวกับ:  
**ปลาฉลามพอร์ตแจ็กสัน**

แหล่งข้อมูลอื่น
---------------

* Port Jackson shark (*Heterodontus portusjacksoni*)

 ข้อมูลที่เกี่ยวข้องกับ Heterodontus portusjacksoni ที่วิกิสปีชีส์